Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1601

(3) Hacsak a Bizottság az Európai Közösségek Hivatalos Lapjában való közzétételtõl számított kilencven napon belül nem értesíti a kérelmet benyújtó vállalkozásokat arról, hogy komoly kétségek merültek fel az 5. cikk alkalmazhatóságát illetõen, az adott megállapodás, döntés vagy összehangolt magatartás, ahogy a kérelemben leírták, mentesnek tekintendõ a tilalom alól az eltelt idõszakban és az Európai Közösségek Hivatalos Lapjában való közzététel idõpontjától számított legfeljebb hároméves idõszakra. Ha a Bizottság a kilencvennapos határidõ lejárta után, de még a hároméves idõszak eltelte elõtt megállapítja, hogy nincsenek meg az 5. cikk alkalmazásának feltételei, határozatot hoz, amelyben kinyilvánítja, hogy a 2. cikket kell alkalmazni. E határozat lehet visszamenõleges hatályú, amennyiben az érintettek a valóságnak nem megfelelõ információkat adtak, vagy visszaéltek a 2. cikk rendelkezései alóli mentességgel.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes